Príkazná zmluva

**Zmluvné strany:**

**Príkazca:** Obec Rudnianska Lehota
 v zastúpení starostom obce Ivanom Javorčekom

 972 26 Rudnianska Lehota 225

a

**Príkazník:** Vladimír Pánis, nar.

 bytom 972 26 Rudnianska Lehota

sa dohodli na uzavretí tejto príkaznej zmluvy v zmysle ustanovenia § 724 a nasl. Občianskeho zákonníka:

Čl. 1

Príkazník sa touto zmluvou zaväzuje vykonať pre príkazcu opravu motorového vozidla Citroen Berlingo PD829CL.

Čl. 2

Príkazník je povinný konať pri plnení príkazu podľa svojich schopností a znalostí v záujme príkazcu v súlade s právnymi predpismi platnými v Slovenskej republike podľa pokynov príkazcu.

Od príkazcových pokynov sa príkazník môže odchýliť len vtedy, ak je to nevyhnutné v záujme príkazcu a ak nemôže včas dostať jeho súhlas; inak zodpovedá za škodu, ktorá príkazcovi vznikne.

Čl. 3

Príkazník je povinný vykonať príkaz osobne.

Zveriť vykonanie príkazu inej osobe môže príkazník, iba ak je to nevyhnutne potrebné.

Čl. 4

Príkazník je povinný po ukončení práce odovzdať príkazníkovi súpis vykonaných prác.

Čl. 5

Príkazca sa zaväzuje zaplatiť príkazníkovi odmenu v sume 335,00 € (slovom tristotridsaťpäť eur).

Odmena je splatná do 5. dňa nasledujúceho kalendárneho mesiaca po vykonaní a prevzatí prác.

Príkazca je povinný poskytnúť príkazníkovi odmenu.

Čl. 6

Príkazca sa zaväzuje nahradiť príkazníkovi potrebné a užitočné náklady vynaložené pri vykonávaní príkazu.

Čl. 7

Táto zmluva sa vyhotovuje v 2 rovnopisoch.

Zmluva sa uzatvára na dobu určitú do 30.04.2017.

Práva a povinnosti zmluvných strán v zmluve bližšie neupravené sa riadia príslušnými ustanoveniami Občianskeho zákonníka.

Zmluva nadobúda platnosť a účinnosť dňom podpisu oboma zmluvnými stranami.

Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

V Rudnianskej Lehote dňa 10. Apríla 2017

príkazník                            príkazca